
DUMNEZEU TATĂL - PREOTUL TATĂ 


Introducere 


În atmosfera premergătoare marelui Jubileu, Biserica şi, 
într-un chip deosebit, sfântul Părinte Papa Ioan Paul al II-lea ne 
invită să-l descoperim pe Dumnezeu Tatăl şi iubirea sa veşnică, să 
experimentăm marea realitate prin care am fost aleşi să fim fiii săi 
şi să tresàltàm de bucurie când ne binecuvântează, ne imbratisea- 
ză, ne iartă şi ne îmbracă în haina cea nouă, ne dă inelul fidelității 
şi face sărbătoare pentru că ne-am întors la El şi-l numim cu 
numele de Tată (Abba). 


Ne sunt oferite atâtea ocazii pentru a pătrunde în acest adevăr 
ne apropia şi aprofunda acest mister al credinţei noastre. Bibliştii ne 
ajută să-l descoperim pe paginile Vechiului Testament şi, mai ales, 
în scrierile Noului Legământ; Părinții Bisericii ne-au lăsat atâtea 
mărturii despre ființa Tatălui atunci când ne-au explicat misterul 
unui Dumnezeu în trei persoane, oprindu-se cu predilecție asupra 
Tatălui, izvorul întregii vieţi şi Creatorul a toate; marii teologi s-au 
străduit şi continuă să ne facă să înţelegem unica natură divină şi 
treimea persoanelor în marele mister de iubire. 


Colocviul teologic care se desfăşoară la Iaşi sub egida Insti- 
tutului Teologic Romano-Catolic şi în colaborare cu Facultatea de 
Teologie Ortodoxă din laşi şi cu aportul unor personalități din 
lumea profesorilor laici creştini, are tocmai această menire de a ne 
ajuta să dăm la o parte vălul ce acoperă marele mister al lui 
Dumnezeu, Părintele tuturor, Tatăl nostru ceresc, cel pe care ni l-a 
descoperit Fiul numindu-l Abba! Tată! si pe care noi, luminati de 
Duhul Sfânt, trebuie să-l invocàm cu încredere de fil. 

Cadru biblic asupra adevărului lui Dumnezeu Tatăl 


Știind că alti specialisti au pus bazele biblice ale acestui 
adevăr mă voi limita la câteva precizări care ne vin de la însuşi Isus 
Cristos şi din partea sfântului Paul. 


Este clar că în Vechiul Testament şi în iudaism Dumnezeu 
este cunoscut ca Părinte şi Israelul face experiența bunătăţii sale în 
atâtea împrejurări. Totuşi termenul de Tată aplicat lui Iahve apare 
relativ rar (de 15 ori în Vechiul Testament). Accentul cade mai ales 
asupra lui Dumnezeu ca unul cu totul diferit de oameni, chiar dacă i 
se simte prezenţa şi vecinătatea. Dumnezeu este Sfânt şi Transcen- 
dent, Suveran şi Stăpân peste toate (căruia nu i se poate pomeni nici 
numele). Era necesar să fie considerat astfel pentru a se distinge 
astfel de numeroasele divinităţi ale timpului concepute după 
imaginea omului. 


Marii profeti ca Osea, Isaia, atunci când vorbesc despre relaţia 
lui Israel cu Dumnezeu, se folosesc de termenul filiafie şi prezintă 
această filiatie ca un semn de iubire paternă din partea lui 
Dumnezeu. Israel e considerat ca un fiu ce nu poate fi abandonat 
(cf. Os 11,1-11), iar el are curaj să i se adreseze cu încredere: Tu, 
Doamne, eşti Tatăl nostru (cf. Is 63,16). Această conştiinţă filială 
era o convingere a întregului popor al lui Israel ca şi a regelui în 
raport cu Dumnezeu. 

Rugăciunea publică, dar şi cea particulară de mai târziu, va 
fi o caracteristică a poporului israelit şi a fiecărei persoane în parte, 
prin care se va îndrepta spre Dumnezeu, ca spre propriul Tată: 
Doamne, Părintele meu şi Dumnezeul vieţii mele, cum ne relatează 
Cartea lui Isus Sirah si a lui Tobia (cf. Sir 23,14; 51,10; Tob 13,4). 


În Noul Testament, Isus nu vorbeste despre un Dumnezeu diferit 
de cel pe care israelitii îl recunosteau şi îl adorau: Stăpânul univer- 
sului si al istoriei, un Dumnezeu aproape de oameni, un Dumnezeu 
al harului plin de milostivire. Diferenţa și contrastul între învățătura 
lui Cristos şi convingerea religioasă a unor curente şi păreri din iudaism 
se referă la modul de a înţelege această suveranitate şi stăpânire şi 
această iubire a lui Dumnezeu față de oameni. 

Chiar dacă profeţii şi autorii sacri au scris sub inspirația 
divină prezentându-l pe Iahve ca Stăpânul şi Suveranul universului, 
ca un Păstor şi Părinte, ca un Tată care-şi iubeşte poporul şi fiii, 
Isus ne-a adus adevărata revelaţie, adevărata învăţătură despre Tatăl 
ceresc şi despre Tatăl nostru. Isus, spre deosebire de scriitorii 
epocii, este singurul care cunoaşte direct voinţa lui Dumnezeu, fără 
influenţa legii şi a cazuisticii iudaice. El ne prezintă atât suverani- 
tatea sa cât şi apropierea pe care o are față de fiecare om, manifes- 
tându-se ca un fată, ca un tată binevoitor față de toţi, mai ales față 
de cei lipsiţi pentru a le oferi prietenia sa. Isus ne descoperă paterni- 
tatea divină atât prin învățătura sa cât şi prin comportamentul său. 
În contrast cu Ioan Botezătorul care vesteşte un judecător amenin- 
țător, Isus proclamă un adevăr care trebuie să trezească bucurie si 
încredere: Dumnezeul nostru este aproape de noi; este timp de 
sărbătoare (cf. Mc 2,19), banchetul este gata pregătit (cf. Lc 14,16), 
regele care vine iartă orice datorie (cf. Mt 18,23). Odată cu Isus 
care cutreiera oraşele şi satele Galileii, Dumnezeu a pornit la drum 
în căutarea omului. El intră între oameni şi poate fi întâlnit în însăşi 
existenţa lor zilnică. | 


Dumnezeu, asa cum este prezentat în parabolele din Evanghelii, 
nu este un Dumnezeu care aşteaptă, El însuşi ca şi Tată face primul 
pas, ia primul iniţiativa, iar alegerea definitivă a omului pentru 
Dumnezeu nu este rezultatul unui lung drum de pocăință, ci urma- 
rea firească a intrării şi revărsării iubirii lui Dumnezeu în om. ȘI 
acest Dumnezeu care a decis să meargă în căutarea omului are o 
predilecție specială pentru cei săraci, marginalizati, pentru cei care 
nu mai au nici o speranță; lor le sunt adresate fericirile. Dumnezeu 
ca un rege generos şi ideal este mereu dispus să intervină în 
favoarea acestor dezmosteniti. | 

Ce vrea să spună faptul că Isus merge îi caută pe cei păcătoşi 
şi stă la masă cu ei? 

Isus ne descoperă aşadar un Dumnezeu care, se îndreaptă să-l 
caute pe cel pierdut, face primul pas şi oferă tuturor, în mod gratuit, 
un raport nou şi personal fără să ţină cont de meritul sau nemeritul 

omului. În aceasta constă, aşadar, iubirea Tatălui pe care orice 
discipol e chemat s-o imite: iubirea fără margini în favoarea tuturor. 
Discipolul nu este perfect când gândeşte că este fără defecte, dar 
atunci când, ca un adevărat şi autentic fiu al lui Dumnezeu, imită 
iubirea Tatălui, fără rezerve şi limite, care face să coboare soarele şi 
ploaia şi peste buni si peste cei răi (cf. Mt 5,45). 


Când Isus vorbeşte despre această iubire a Tatălui, o face 
pentru că El însuşi a trăit-o si a experimentat-o şi în veşnicie şi în 
timp. Ucenicii au rămas impresionați de modul cu totul particular cu 
care Isus se adresează Părintelui ceresc, numindu-l Abba, adică Tată, 
tată bun, generos, iubitor, Tăticule! am spune noi în limbaj familial. 


Evangheliştii Matei şi Luca ne fac să pàtrundem mai bine în 
această relație intimă, atunci când ne prezintă chiar cuvintele lui 
Isus: Da, Părinte, căci aşa a fost bunăvoirea înaintea ta. Toate mi-au 


fost date de către Tatăl meu şi nimeni nu cunoaşte pe Fiul, decât 


numai Tatăl, nici pe Tatăl nu-l cunoaşte nimeni, decât numai Fiul 
şi cel căruia va voi Fiul să-i descopere (Mt 11,26-27). 


Este vorba de o cunoaştere cu totul nouă şi particulară a lui 
Dumnezeu pentru relația sa intimă cu Tatăl. lar omul care intră în 
raport direct şi personal cu Isus intră prin el în relaţie specială cu 
Tatăl lui Isus. Omul este introdus în comuniunea de iubire cu Tatăl 
în măsura în care acceptă să intre în comuniune cu Isus, Fiul său, 
iar Isus nu vrea nimic altceva decât să-l facă cunoscut pe Tatăl şi 
toți sà i se adreseze numindu-l şi ei Tată. Acesta este sensul rugă- 
ciunii pe care ne-a transmis-o şi ne-a învățat-o Isus când le-a cerut 
ucenicilor sà se roage spunând: Tatăl nostru, care eşti în ceruri, 
sfințească-se numele tău, vie împărăţia ta, facà-se voia ta (Mt 6,9-13). 


Isus şi Tatăl 

Misiunea lui Isus a fost, aşadar, să-l descopere oamenilor pe 
Tatăl, ca oamenii să-l cunoască şi să-l iubească. Pentru acest lucru 
El a predicat, le-a vorbit ucenicilor, le-a arătat adevărul şi i-a 
investit să-l anunţe până la marginile pământului. 

Dacă Isus a arătat adevărata față a Tatălui şi a demonstrat 
lumii iubirea sa, apostolii, ucenicii, urmaşii lor - episcopii si preoții 
trebuie să o facă şi ei până la sfârşitul veacurilor. Eu sunt calea, 
adevărul şi viața, nimeni nu vine la Tatăl decât prin mine, spune 
Isus şi adaugă: dacă m-ati fi cunoscut, ati fi cunoscut încă şi pe 
Tatăl meu; şi deja l-ați cunoscut si l-ați văzut (In 14,6-7). Verbul a 
cunoaşte folosit de Isus presupune o relaţie intimă. Toţi cei care 
sunt în comuniune cu El, se află deja în sânul Tatălui, în intimitate 
cu Tatăl în care se află tot adevărul şi adevărata viaţă. 


Relaţia între Tatăl şi Fiul nu rămâne doar într-un cerc 
restrâns, ea se extinde prin forţa Spiritului Sfânt la toţi cei care 
aderă, îl cunosc şi-l iubesc pe Isus si prin El sunt purtaţi în 
comuniune cu Tatăl, izvorul a toate şi scopul ultim. 


Aceasta este vocaţia pe care o are marea familie umană, iar 
în sânul ei Biserica şi miniştrii aleşi ai ei, de a-l face cunoscut pe 
Tatăl cum a făcut-o Isus. Aceasta este viața veşnică: să te cunoască 
pe tine, singurul Dumnezeu adevărat, şi pe Isus Cristos pe care l-ai 
trimis (In 17,3). 


Preotul, Părinte si Tată 


In acest context si în perspectiva acestei misiuni care este 
locul Preotului? 


Dintre caracteristicile pe care trebuie să le aibă un preot care 
e cea mai importantă? lar dintre definițiile cu care este prezentat 
care este cea mai potrivită - alt Cristos, ministru, Părinte, Păstor, 
tată, slujitor, prieten, maestru, învăţător, doctor, judecător sau om al 
tuturor? 


Toate sunt frumoase şi expresive şi trebuie să constituie nota 
unui preot, icoana lui. Dintre acestea vrem să ne oprim asupra celor 
două care decurg direct din legătura preotului cu Tatăl cel veşnic: 
Părinte şi tată. 

În limbajul comun al poporului nostru există o formulare 
care mi se pare nu numai plăcută, ci şi expresivă şi onorantă, 

folosită atât pentru sfântul Părinte Papa, cât şi pentru episcop şi mai 
ales pentru preot: Părintele Papa, Părintele Episcop, Părintele 
loan, Părintele Petru. Părintele nostru, simplu. Este o teologie 
profundă prin care oamenii îl definesc pe Păstorul lor sufletesc 
atribuindu-i acest minunat titlu: Părinte = Tata. 


E lesne de înţeles că este vorba de o paternitate spirituală, cu 
totul specială şi posibilă numai pentru cei ce cred şi se oferă lui 
Dumnezeu, singurul în stare să genereze fii şi să stabilească o 
legătură puternică între unii si alţii (cf. Ef 3,15). Această paternitate 
are ca fundament legătura noastră cu Isus care este chipul lui 
Dumnezeu şi prin care noi avem acces la Tatăl (cf. 2 Cor 4,4). | 


Paternitatea spiritualà a Preotului 


Scoţând în evidenţă acest dar de care se bucură fiecare preot 
prin alegerea şi menirea sa, sfântul Părinte loan Paul al II-lea se 
adresa în 1979 tuturor preoților chemându-i să-şi iubească vocația 
şi să o considere ca pe o binecuvântare pentru poporul lui Dumnezeu. 


Alegerea celibatului pentru împărăția lui Dumnezeu îi 
conferă preotului o libertate totală de a-i iubi pe oameni şi de a 
deveni pentru toți părinte şi tată. Preotul prin celibatul său devine 
om pentru alţii într-un mod diferit de cel căsătorit care, stabilind 
un legământ conjugal cu o femeie, devine şi el ca sot şi tată un om 
pentru alţii, mai ales în sânul propriei familii, pentru soția sa şi 
împreună cu ea pentru fiii cărora le-au dat viaţă. Preotul, 
renunțând la această paternitate care este proprie soților, caută o 
altă paternitate şi, am putea spune pe drept, o altă maternitate 
conform cuvintelor apostolului despre fiii pe care el îi naşte în 
dureri (cf. 1 Cor 4,15; Gal 4,19). Aceştia sunt fiii săi spirituali, 
oameni ce sunt încredintati de către bunul Păstor grijii şi ocrotirii 
sale. Aceşti oameni sunt multi, mult mai multi decât pot să imbră- 
tiseze o simplă familie. Vocatia pastorală (părintească) a preotului 
este deosebit de mare, pe care Conciliul o prezintă ca fiind uni- 
versală, ea se extinde la toată Biserica şi este ca atare misionară 
(cf. PO 3; 6; 10; 12) (Joan Paul al II-lea, Joia Sfântă 1979). 

Adresându-se episcopilor din Honduras la 20 octombrie 1988 
şi arătându-le cât este de importantă formarea viitorilor preoţi şi 
continuarea formării permanente în timpul slujirii ministeriale, 
sfântul Părinte prezintă definiţia preotului numindu-l tată aşa cum 
se obişnuieşte să fie numit deseori printre noi, făcând aluzie la 
textul din Evrei capitolul 5. 


Preotul luat dintre oameni este orânduit pentru oameni în 
acele lucruri care privesc pe Dumnezeu pentru a oferi daruri şi 
jertfe pentru păcate (Evr 5,1). 


Referindu-se la misiunea specială a preotului în comparaţie 
cu cea a laicilor, sfântul Părinte îl caracterizează drept tată al 
tuturor - Padre di tutti, care nu trebuie să fie împiedicat de nici o 
preocupare seculară în această misiune, pentru că datoria lui este să 
predice mesajul lui Cristos în lume astfel încât activitățile 
pământeşti ale credincioşilor să fie pătrunse de lumina Evangheliei 
(GS 43) (Joan Paul al II-lea, Către seminariştii din Indonezia, 11 
octombrie 1989). 


Deşi nu trebuie să chemăm tată pe nimeni din această lume, 
pentru că unul este Tată, cel din ceruri, şi unul singur este Domn şi 
Învățător, Isus Cristos (cf. Mr 23,9), misiunea apostolilor, a episco- 
pilor şi a preoților este de a face vie această realitate tuturor oame- 
nilor nu numai prin vorbe, prin învăţătură, ci în realitate prin viața 
şi atitudinea lor. 

Episcopul, preotul trebuie să atragă atenţia asupra vieţii şi 
operei lui Isus Învățătorul şi prin El si cu El asupra iubirii Aceluia 
care este Tatăl tuturor, Părinte plin de iubire şi milostivire. 

Această menire trebuie astfel îndeplinită încât să nu fie 
schimbat rolul nostru cu al Tatălui nici cu rolul şi misiunea Fiului, 
ci atunci când oamenii îl întâlnesc pe episcop şi pe preot, ei să fie 
ajutaţi şi favorizați să-l întâlnească atât pe Isus ca Învățător si 
Maestru, cât şi pe Părintele nostru ceresc ca Tată. 

Este bine să ne reîntoarcem asupra exemplului sfântului Paul. 

Apostolul Paul - model de părinte spiritual 


Aşa s-a purtat şi Apostolul Paul care a unit misiunea sa 
apostolică cu paternitatea sa spirituală, nu ca să se aşeze în locul 
Tatălui veşnic, nici ca să uzurpeze unica paternitate a Tatălui, ci ca 
să favorizeze întâlnirea creştinilor cu iubirea Tatălui, să câştige pe 
cât mai mulți pentru familia lui Dumnezeu, pentru a le dărui însăşi 
viața lui Dumnezeu. 


În scrierile sale, sfântul Paul îşi atribuie şi se bucură de 
faptul că el a devenit tată în credință pentru atâţia fii între care se 
numără Timotei, Tit, Filemon şi Onesim. El a avut convingerea 
absolută că în misiunea lui şi-a căpătat dreptul de tată, de părinte în 
credință pentru cei pe care i-a încreştinat nu pentru sine, ci pentru 
Domnul. lată ce scrie: Chiar dacă ati avea zece mii de învățători în 
Cristos, totuşi nu aveți mai multi tati; căci eu v-am născut pe voi 
întru Cristos Isus prin evanghelie. Vă rog aşadar, fiți imitatorii mei 
(1 Cor 4,15) si în acelaşi sens continuă: Ştiţi iarăşi cum v-am 
îndemnat pe fiecare dintre voi, aşa cum face un părinte (tată) cu 
Copiii Săi, şi v-am povàtuit şi v-am rugat cu stàruintà ca.să umblati 
într-un Chip vrednic de Dumnezeu care v-a chemat la împărăția şi 
mărirea sa (1 Tes 2,11). 


Îmi place să mă folosesc de încă câteva cuvinte cu care 
sfântul Paul se prezintă în misiunea sa: Paul ... către Tit, adevăratul 
meu fiu în credința noastră, har şi pace de la Dumnezeu Tatăl şi de 
la Cristos Isus, Mântuitorul nostru (Tit 1,4) şi în altă parte: Eu, 
bătrânul Paul, te rog pentru copilul meu, pe care l-am născut fiind 
în lanțuri, pentru Onesim, care odată ţi-a fost nefolositor, iar acum 
imi este folositor şi mie şi ție (Fil 1,11). 

Ce lucru stă în spatele acestor expresii ale sfântului Paul în 
care el se identifică şi se aseamănă cu un tată? În toate cele trei 
citate contextul este cel al unei insistente cereri de a crede în iubire 
care inspiră şi alimentează îndemnurile pe care el le adresează 
corintenilor sau celor din Tesalonic şi îl susțin în preocupările sale 
de apostol. Tonul este parcă diferit de fiecare dată, mai intim, mai 
dulce adică un ton care îndeamnă la umilință. 

În toate scrierile sale şi mai ales în aceste citate se impune 
acea imagine de Tată a apostolului, care transmite viața divină, 
credinţa fie că le predică sau îi botează. El este conştient că între 
credincioşi şi Dumnezeu se naşte un nou raport, o condiţie de fii în 
care Dumnezeu le devine tată prin opera şi slujirea sa. 


Legătura spirituală între părinte şi fii 

Între cei care primesc condiţia de fii ai lui Dumnezeu şi 
persoana apostolului mediator se instaurează o relaţie nouă perso- 
nală, întrucât în timp ce le este transmisă viaţa divină, şi astfel sunt 
născuți pentru Dumnezeu, ei primesc şi o parte din viaţa celor care 
le-o transmite. Prin această efuziune de viață se naşte între cel 
convertit şi cel care l-a chemat la convertire un raport nou de 
fràtietate. Scrisoarea către Tit, care este scurtă, dar plină de învatà- 
minte, arată cum Paul, în timp ce-l prezintă pe Onesim ca fiu al său 
născut prin credință îl numeşte şi îl prezintă ca pe fratele său 
preaiubit. Această legătură care se realizează între cel convertit-în- 
creştinat şi cel care anunţă, botează şi slujeşte nu este ceva impus 
din exterior, ci reprezintă un răspuns de iubire atât la iubirea Tatălui 
ca Părinte al tuturor, cât şi la iubirea-slujire a celui care îndeplineşte 
misiunea de tată-Părinte în credință devenind astfel Fiu preaiubit al 
lui Dumnezeu şi fiu spiritual al apostolului, Părinte şi Păstor. 


Paternitatea în sens spiritual, în sens evanghelic, paternitatea 


care rezultă din slujirea sacerdotală .este o realitate care nu este. 


opera celui care realizează contactul sau dispune un suflet la trăirea 
vieţii divine şi la experienţa cu Tatăl, ci a lui Dumnezeu însuşi de la 
care vine orice paternitate şi toată iubirea. Cel care vesteşte Evanghelia, 
cel care oferă viaţa cea divină prin sacramente sau slujirea proprie, 
nu oferă nimic de la sine, ci numai ceea ce a primit de la Dumnezeu, 
viaţa şi iubirea sa pe care o revarsă în întregime, nu o parte ci toată, 
fără ca el să piardă nimic din ceea ce are, viața dumnezeiască din 
El. Este un adevăr al vieţii spirituale şi un dar pe care îl primeşte cel 
ce a fost ales să devină părinte spiritual şi tată în credință (cf. Klaus 
Hemmerle, Scelto per gli uomini, 1995). 


Dialog teologic 3 (1999) 171 


Iată motivul pentru care între preot si credincios se naşte o 
legătură intimă spirituală, întrucât viaţa lui Dumnezeu pe care o are 
în el, o transmite altuia astfel încât amândoi o trăiesc din plin, unul 
ca cel care o primeşte în calitate de fiu spiritual, celălalt, preotul în 
calitatea de tată şi părinte, care l-a născut la credinţă. . 


Dacă sunt atâtea motive pentru a-i vedea rolul deosebit al 
preotului în cadrul comunităţii creştine - cu atâtea titluri şi cu atâtea 
valori - faptul că el este numit Părinte, tată spiritual, mi se pare un 
lucru esenţial, fundamental. 


Preotul este cel care celebrează sfintele taine, iar el prin 
Cristos însuşi face prezentă iubirea Tatălui care-i primeşte pe fiii 
săi în Biserică, îi copleseste pe oameni cu darul milostivirii, al 
iertării şi al binecuvântării şi le împarte viața sa dumnezeiască. 

Preotul este, aşadar, părinte, pentru că el îndeplineşte rolul 
lui Isus, care este imaginea Dumnezeului nevăzut şi care are menirea 
de a revela şi a face vie iubirea milostivă a Părintelui ceresc, Tatăl 
tuturor şi Stăpânul a toate. 


Şi acum înainte de a face o concluzie e bine să ne punem 
câteva întrebări practice. 


Asemănări şi deosebiri 

Ce înseamnă să fii tată natural, Părinte? 

a. Mai întâi se cere să fii plin de viaţă şi iubire. 

b. Apoi un tată natural dăruieşte viaţă din viaţa care o are şi 
odată cu ea toată iubirea sa părintească. 

c. Un tată nu încetează să-și reverse asupra fiilor săi toată 
grija şi bucuria până la sfârşit. 

d. Un adevărat părinte, un tată sau o mamă se consumă şi 
moare, numai din dorinţa ca viaţa şi iubirea să continue. Este de 
fapt un dar divin pe care oamenii l-au primit şi nu sunt linistiti şi 
fericiți decât dacă îl fac să se perpetueze în proprii fii. 

Ce inseamnă să fii tată, Părinte spiritual? 


Între viaţa naturală si supranaturală există o asemănare 
fundamentală. Şi una şi alta provin de la Dumnezeu şi duc la el. 
Asa cum în privinţa vieții naturale nu poate exista viața decât de la 
Dumnezeu, izvorul vieții şi tatăl tuturor, tot aşa nu poate fi nici o 
îndoială şi nici nu se poate concepe viaţa spirituală dumnezeiască 
decât din darul nemărginit al iubirii Tatălui. 


Isus însuşi, Fiul lui Dumnezeu, coboară pe pământ pentru a 
pecetlui acest legământ de iubire şi de revărsare de viață. El gene- 
rează şi dă naştere la atâţia fii şi fiice în Împărăţia cea nouă, 
împărăția dreptăţii, a păcii şi a iubirii. 

Aici intră misterul Apostolilor, al episcopilor şi al preoților, 
angajându-se să devină prin misiunea lor generatori prin credinţă, 
dătători de viață şi iubire. 

Preotul, aşadar, prin iubirea sa, din darul vieţii sale dăruieşte 
viață şi iubire, viață nouă tuturor celor care trec de la moarte la 
viață, din întuneric la lumină, prin taina sfântă a botezului. 


Preotul continuă să alimenteze această viață, de fapt conti- 
nuă să reverse în suflete darul iubirii şi al vieţii spirituale, prin 
cuvintele pe care le proclamă, prin tainele pe care le celebrează, nu 
în numele său, ci în numele lui Cristos al cărui crainic este. 


Preotul, părinte şi tată spiritual, nu poate şi nu trebuie să fie 
liniştit dacă viața şi iubirea nu cresc, nu se măresc până la împli- 
nirea vârstei lui Cristos, până la desăvârşire. 

Se ştie că numai prin moarte, prin jertfă totală, Isus ne-a 
adus mântuirea, viaţa cea nouă şi iubirea adevărată. 


Imaginea biblică cu bobul de grâu este mai mult decât semni- 
ficativà; dacă moare aduce rod bogat. Este logica divină, este logica 
Tatălui care şi-a sacrificat Fiul pentru a ne demonstra iubirea şi a ne 
oferi viața sa divină şi sărutul iertării; este actul cel mai conviagător 
şi condiţia sine qua non din partea Fiului lui Dumnezeu care n-a 
găsit linişte până nu s-a jertfit pe sine pentru oameni, pentru viața 
lor şi iubirea cea veşnică. 

Concluzie 


Preotul este cu adevărat părinte, tată, tată spiritual numai în 
masura In care este plin de viață dumnezeiască, de iubire şi de spirit 
Sfânt. | 


El nu-l înlocuieşte pe Tatăl cel veşnic, nici pe Isus 
Mântuitorul omului, ci îl reprezintă, îl actualizează, face vie viaţa sa 
divină şi perpetuează iubirea dumnezeiască prin faptul că se oferă şi 
se pune la dispoziţia celui care este Domnul si de viață dătătorul. 


Preotul este un om luat dintre oameni şi rânduit pentru 
oameni în cele care-l privesc pe Dumnezeu (Evr 5,1). 


Preotul este un mister - mister al credinţei - chemat să poarte 
numele de tată, de părinte, pentru triumful iubirii Părintelui vesnic 
ŞI al vieţii divine. 

Riassunto 


In questo periodo di preparazione per il Grande Giubileo del 2000, la Chiesa e 
in un modo particolare il Santo Padre Giovanni Paolo II ci invitano a scoprire 
Dio Padre e il suo amore eterno, di vivere la grande realtà che siamo stati eletti 
i suoi figli e di esultare quando ci benedisce, ci abbraccia, ci perdona e ci da il 
vestito nuovo, ci da l'anello della fedeltà e fa festa perché siamo tornati da Lui 
e lo chiamiamo col nome di Padre. 


Ci sono tante occasioni per capire questa verità e questo grande mistero della 
nostra fede. Tanto gli esegeti quanto i Padri della Chiesa ci aiutano a vivere il 
mistero di un solo Dio in tre persone e a conoscere il Dio Padre, la sorgente ed 
il Creatore di tutta la vita. Seguendo il loro insegnamento possiamo arrivarci a 
capire qualcosa della sua natura divina e della Trinità delle persone nel grande 
mistero di amore verso di noi. 


Dopo una breve presentazione del quadro biblico sulla verità del Dio Padre, la 
presente conferenza si sofferma sulla spiritualità del sacerdote, alla stregua di 
san Paolo, sottolineando il legame spirituale che fa sì che il padre sia il padre 
rispetto ai figli nella misura in cui sta coltivando in loro la grazia divina. Il 
Padre spirituale non sostituisce ma rappresenta il Padre eterno quando fa vivo 
il suo amore divino. 

PATERNITÀ E MATERNITÀ 
- ITINERARI SPIRITUALI - 


Piego le ginocchia davanti al Padre, dal quale ogni 
paternità nei cieli e sulla terra prende nome Ef 3,14-15 


A immagine e somiglianza di Dio 


Possiamo divenire molte realtà, ma tutti nasciamo figli. 
L'idea - di più: la profonda intuizione - che tutto il nostro essere 
sperimenta e conosce nei nomi della paternità e della maternità ci 
accompagna dall'alba della nostra vita, da quando, prima ancora di 
avere coscienza di essere figli, veniamo donati a noi stessi e ci 
riceviamo dalla mano di una sorgente che ci precede. 


Forse è uno di motivi per cui il nome del Padre - unica fonte 
dell'amore trinitario - ci rimane cosi familiare e ad un tempo 
misterioso. Familiare perché paternità e maternità sono termini nei 
quali a Dio è piaciuto rivelarsi e che hanno profonda analogia con 
noi e la nostra esperienza. Misterioso, perché la realtà che esso 
contiene e descrive ci precede, tanto nell'orizzonte della nostra 
esperienza, quanto in quello dell'Assoluto del suo mistero. 


Paternità e maternità sono un volto del mistero di Dio in noi, 
un volto che ci appartiene dalla creazione, da quando Dio disse 
facciamo l'uomo a nostra immagine e somiglianza ... maschio e 
femmina lo creò (Gn 1,26-27). Dio si dona a noi in noi stessi, 
ponendo in noi la sua immagine. Nella natura dell'uomo troviamo 
dunque un esplicito riferimento al mistero di Dio, una analogia 
secondo l'essere (analogia entis) ed il mistero (analogia mysterii J: 


! Sulle possibilità dell’analogia nell’ambito della teologia sponsale si veda l’ottimo 
lavoro di C. GIULIODORI, Intelligenza teologica del maschile e del femminile, Roma 
1991, soprattutto le pp. 81-112. Precisazioni sugli sviluppi interni alla teologia nuziale 


